Alles voor in en om het huis - Sjoukje van der Velde | veranda - Pagina 15 van 47
NR833 Enkele deur 205x114,5cm Lariks Douglas
NR848 Enkele witte deur met kozijn exclusief beslag 196.5x85 cm
Hillhout Haardhoutberging linne excellent
NR845 Enkele deur 200x83 cm inclusief beslag
NR859 Enkele deur 201.5x110.5 cm 28mm sponning
NR838 Enkele vuren dichte deur 190x83.5 cm
NR840 Dubbele deur 184x147 cm
NR856 Enkele deur exclusief beslag 196.5x85 cm 5 basiese loodgieterswenke vir huiseienaars - Jou Geld | Solidariteit WêreldJou Geld | Solidariteit Wêreld
5 basiese loodgieterswenke vir huiseienaars
Groot loodgietersprojekte moet liefs aan die deskundiges oorgelaat word, maar daar is ŉ paar doen-dit-self-loodgieterstakies wat huiseienaars self kan doen om geld te spaar.
As dit by loodgieterswerk kom, kan dit jou tyd en geld spaar as jy weet hoe om ŉ paar basiese dinge te doen, en dit kan waterskade in jou huis voorkom. In geval van ŉ loodgietersnoodgeval, kan hierdie wenke tot jou huis en jou sak se redding kom.
Hoe om ŉ kraanlek reg te maak
ŉ Algemene rede vir lekkende krane is dat die waster beskadig of uitgeslyt is en vervang moet word. Dit is ŉ eenvoudige, vinnige takie en jy kan wasters teen ŉ redelike prys by jou plaaslike hardewarewinkel kry.
Om ŉ kraan te herstel
Die eerste stap in alle doen-dit-self-loodgietersprojekte is om die watertoevoer na jou huis toe te draai.
Die volgende stap is om die kraan se handvatsel af te haal. Doen dit deur dit los te skroef ─ die skroef sit óf aan die kant van óf bo-op die kraan.
Gebruik ŉ lap en ŉ moersleutel om die plastiekinvoegsel te verwyder.
Skroef die bronsklep in die kraan los.
ŉ Moer hou die waster in posisie. Verwyder hierdie moer, vervang die waster deur ŉ nuwe een en draai die moer weer vas.
Sit die kraan weer aanmekaar soos dit was, maak seker dit is toe en draai dan weer die watertoevoer na jou huis oop.
Hoe om ŉ lopende toilet te stop
Dit gebeur dikwels omdat die skarnierklep (of spoelklepseël) binne-in die tenk nie behoorlik seël nie. As skarnierkleppe uitslyt, lek die water uit en dit laat die waterklep weer oopgaan en die tenk weer volmaak. Om ŉ skarnierklep te vervang, kan gedoen word en is betreklik goedkoop.
Om ŉ toilet reg te maak
Draai eers die water na die toilet self toe deur middel van die klep op die pyp agter die toiletbak.
Maak die tenk oop om te kyk of die ketting gebreek het of net gestel moet word.
As die ketting werk soos dit moet, kontroleer die arm wat dit ophou.
Indien die skarnierklep vervang moet word, verwyder dit en neem dit na jou plaaslike hardewarewinkel. Kry ŉ ooreenstemmende produk en vervang die klep in jou toilet.
Hoe om ŉ verstopte toilet oop te maak
Dis ŉ goeie idee om ŉ suier byderhand te hê in jou badkamer vir geval ŉ toilet verstop raak.
Wag totdat die watervlak gesak het soveel dit kan en kry ou handdoeke om op die badkamer se vloer te sit vir geval van oorstroming.
Druk die toilet se plunjer af en spoel versigtig. Herhaal die proses indien dit nodig is en die verstopping behoort op te klaar.
Hoe om ŉ verstopte drein oop te maak
Twee nuttige maniere om ŉ verstopte drein oop te maak, is dreinoopmaakchemikalieë of die natuurlike benadering.
Wanneer dreinchemikalieë gebruik word, verwyder alle sigbare voorwerpe wat die drein verstop en gooi die chemikalieë in die drein volgens die aanwysings op die bottel.
As die natuurlike benadering gevolg word, gooi koeksoda in die drein, gevolg deur asyn en dan kookwater.
Hoe om ŉ stortkop te vervang
Dit is nie nodig om ŉ loodgieter hiervoor uit te roep nie; dis ŉ vinnige takie wat jy maklik self kan doen.
Skroef die ou stortkop teen die muur af ─ as die arm vervang moet word, skroef dit los van die muur met behulp van ŉ stelbare moersleutel of knyptang.
Draai loodgietersband om die ent van die nuwe stortkoparm; dit verseker ŉ stywe passing op die pype en help om lekke te voorkom.
Skroef die nuwe arm en stortkop in die muur.
Bron: Private Property